98 
djelovanjem kukca na biljku. To je; kako kaže Leon Dutour; za- 
mršen proizvod, koji je nastao sudjelovanjem biljke i kukca. 
Guibourt označuje šišku kao abnormalni plod, komu je sjeme 
kukac. No uz koje uvjete nastaje šiška na biljei? Može li šiška 
nastati na biljevnoj tkanini, koja ne može više rasti? Može li 
šiška nastati, ako biljevna tkanina nije bila ozlijedjena od šiš- 
kara ? Zahtijeva li napokon postanak šiške odredjenu biljku i 
odredjeni organ biljke ? 
Već je Malpighi upoznao, da svaki dio biljke može postati 
sijelom šiške, samo ako se on nalazi u stanju rasta, pa ako nje- 
govo staničje može bujno rasti — hypertrofirati. Tako se je iz- 
javio kasnije i Reaumur, kada je opazio, da se od uboda kukca 
ne razvije šiška, ako je od kukca napadnuti organ postigao već 
svoj potpuni razvoj, a to su potvrdila i novija istraživanja Be- 
yerinckova. 
Stariji su auktori mislili, da se šiška ne može razvili, ako 
biljevno staničje nije bilo ozledjeno od šiškara, kada je svoje 
jajašce odložio. No novija opažanja Beyerinckova i Paszlawszkoga 
su pokazala, da mnogi Cynipidi odlažu svoja jajašea na mlado 
lišće, a da ni najmanje ne ozlijede biljevnoga staničja, pa ipak 
nastaje šiška oko odloženoga jajašća. Po opažanjima Beyerincka 
tri su slučaja moguća kod odlaganja jajašaca Cynipida : 1. Cyni- 
pid zabode svoje nosilo medju vegetativne dijelove, a da ne 
ozlijedi ni njih ni staničja, od kojega će nastati šiška ; 2. Gynipid 
ozlijedi vegetativne dijelove, ali odloži jajašee na posve neozledjeno 
staničje, ili napokon 3. Cynipid odloži jajasce u ozledu staničja, 
od kojega će nastati šiška. Prvi i drugi slučaj vrlo su slični, a 
opažaju se kod Aulax glechomae, Rhodites rosae, Cynips argen- 
tea, G. Kollari, C. hungarica, C. tinctoria itd. ; treći se slučaj 
opaža kod Aulax hieracii, Andricus Sieboldi, Biorrhiza aptera i 
B. terminalis, Dryophanta folii, D. longiventris, Neuroterus lenti- 
cularis, N. numismatis itd. 
Do sada ni u Evropi ni u Americi nije se upoznao nijedan 
šiškar, koji bi proizvodio šiške na biljkama različitoga roda (genus), 
ali šiške mnogih Cynipida pojavljuju se na različitim vrstima 
biljka istoga roda. Tako se je šiška od Rhodites rosae L. našla 
na više nego 10 vrsti ruža; no za neke se vrsti Gynipida čini, da 
proizvode šiške samo na stanovitoj vrsti biljke, kao n. pr. Rhodites 
centifoliae samo na Rosa centifolia. Opazilo se je, da su šiške 
